
Taotlus Harju maakonna maavarade teemaplaneeringu menetlusetapi ja konsultandi osalemise kinnitamiseks

13.06.2026 jõustunud planeerimisseaduse muudatusega kaotati maakonnaplaneeringu menetlusest vastuvõtmise etapp. Seega liigub täna kehtiva seaduse kohaselt kooskõlastatud maakonnaplaneering edasi avalikule väljapanekule, pärast mida on võimalik planeering kehtestada. Vastuvõtmise otsus on nii planeeringute kui ka mõjuhindamiste puhul etapp, millele viidatakse näiteks erinevates hankemenetlustes, kuid ka kutse taotlemise tingimustes. 
Harju maakonna maavarade teemaplaneering on praegu koostamisel. Planeeringu ja KSH aruande eelnõu kooskõlastamise etapp on läbitud ning Majandus- ja Kommunikatsiooniministeerium on suunanud planeeringu avalikule väljapanekule. Lähtuvalt muutunud planeerimisseadusest teemaplaneeringu menetlusele vastuvõtmise etappi ei kohaldata. 
Palume Majandus- ja Kommunikatsiooniministeeriumil kinnitada, et:
· Harju maakonna maavarade teemaplaneering on läbinud kooskõlastamise etapi ja on suunatud avalikule väljapanekule;
· Harju maavarade teemaplaneeringule vastuvõtmise etappi, tulenevalt 13.06.2026 jõustunud planeerimisseaduse muudatustest, ei kohaldata;
· Harju maavarade teemaplaneering vastab õigusaktidele ning et maakonnaplaneering on koostatud vastavuses maakonna ruumilise arengu eesmärkidega;
· Harju maavarade teemaplaneeringu koostamisel on võetud arvesse keskkonnamõju strateegilise hindamise tulemusi[footnoteRef:1]. [1:  Kuni 13.06.2026 kehtinud planeerimisseaduse redaktsiooni § 66 kohaselt kinnitab vastuvõtmisega maakonnaplaneeringu koostamise korraldaja, et maakonnaplaneering vastab õigusaktidele ning et maakonnaplaneering on koostatud vastavuses maakonna ruumilise arengu eesmärkidega. Samuti kinnitab maakonnaplaneeringu koostamise korraldaja, et maakonnaplaneeringu koostamisel on võetud arvesse keskkonnamõju strateegilise hindamise tulemusi.] 

Palume ühtlasi kinnitada, et Skepast & Puhkim OÜ ning meie allnimetatud eksperdid on planeeringu koostamise konsultandina töö nõuetekohaselt teostanud:
· Kairi Mänd – projektijuht ja planeerija;
· Triin Koorits – projektijuht ja planeerija;
· Aide Kaar – keskkonnamõju strateegilise hindamise (KSH) juhtekspert;
· Marion Mets – asjakohaste mõjude hindaja.
Majandus- ja Kommunikatsiooniministeeriumi kinnitust vajame ettevõtte ja projektis osalenud spetsialistide referentside tõendamiseks.
Palume edastada kinnituskiri hiljemalt 19.09.2026.

